દરેક પ્રકારના વિવાદોને બાજુએ મુકીને રેખા હંમેશા પોતાના શરતો અનુસાર જીવન જીવ્યા છે. એક ઉંમર બાદ બોલિવૂડમાં હિરોઇન્સને ભાગ્યે જ લીડ રોલમાં ફિલ્મો મળતી હોય છે, આમાં પણ રેખા અપવાદ છે. વર્ષ 2014માં આવેલ ફિલ્મ 'સુપર નાની'માં રેખા લીડ રોલમાં જોવા મળ્યા હતા. આ ઉપરાંત 'ઓમ શાંતિ ઓમ', 'શમિતાભ' વગેરે જેવી ફિલ્મોમાં તે ઘણીવાર સ્પેશિયલ એપિરિયન્સ આપતા જોવા મળ્યા છે. આજે પણ રેખા પડદા પર આવે કે તરત છવાઇ જાય છે. તબ્બુ અને વિદ્યા બાલન જેવી ઘણી ટોપ એક્ટ્રેસિસ રેખાના પોતાના આઇડલ માને છે.